
Betegtájékoztató: Információk a beteg számára

Rivaroxaban Sandoz 2,5 mg filmtabletta
rivaroxabán

Mielőtt elkezdi alkalmazni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.
· Tartsa meg a betegtájékoztatót, mert a benne szereplő információkra a későbbiekben is szüksége lehet.
· További kérdéseivel forduljon kezelőorvosához vagy gyógyszerészéhez.
· Ezt a gyógyszert az orvos kizárólag Önnek írta fel. Ne adja át a készítményt másnak, mert számára ártalmas lehet még abban az esetben is, ha a betegsége tünetei az Önéhez hasonlóak.
· Ha Önnél bármilyen mellékhatás jelentkezik, tájékoztassa erről kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. Lásd 4. pont.


A betegtájékoztató tartalma:

0. Milyen típusú gyógyszer a Rivaroxaban Sandoz 2,5 mg filmtabletta (a továbbiakban Rivaroxaban Sandoz) és milyen betegségek esetén alkalmazható?
0. Tudnivalók az Rivaroxaban Sandoz alkalmazása előtt
3.	Hogyan kell alkalmazni a Rivaroxaban Sandozt?
4.	Lehetséges mellékhatások
5.	Hogyan kell a Rivaroxaban Sandozt tárolni?
6.	A csomagolás tartalma és egyéb információk


1. Milyen típusú gyógyszer a Rivaroxaban Sandoz és milyen betegségek esetén alkalmazható?

Ön azért kapott Rivaroxaban Sandozt,
· mert Önnél akut koronária szindrómát diagnosztizáltak (olyan tünetegyüttes, amely magában foglalja a szívrohamot és az instabil anginát, amely egy súlyos mellkasi fájdalom), és bizonyos, a szívre vonatkozó vérvizsgálatok eredményei magasabb értéket mutattak.
A Rivaroxaban Sandoz felnőtteknél csökkenti az újabb szívroham előfordulását, illetve csökkenti a valamilyen szív- vagy érrendszeri betegség következtében történő halálozás kockázatát.
A Rivaroxaban Sandozt nem önmagában fogják adni. Kezelőorvosa tájékoztatni fogja, hogy az alábbiak közül melyiket kell még szednie:
· acetilszalicilsav vagy
· acetilszalicilsav klopidogrellel vagy tiklopidinnel vagy
· mert Önnél magas vérrögképződési kockázatot diagnosztizáltak szívkoszorúér- vagy tüneteket
okozó perifériás artériás betegség miatt.
A Rivaroxaban Sandoz felnőtteknél csökkenti a vérrögök kialakulásának (aterotrombotikus események) kockázatát.
A Rivaroxaban Sandozt nem önmagában fogják adni. Kezelőorvosa tájékoztatni fogja, hogy még acetilszalicilsavat is szednie kell.
Bizonyos esetekben, ha a Rivaroxaban Sandozt a véráramlás helyreállítása érdekében a láb egy beszűkült vagy elzáródott artériájának megnyitását célzó eljárást követően kapja, a kezelőorvosa klopidogrelt is felírhat Önnek, amelyet az acetilszalicilsav mellett, rövid ideig szintén szednie kell.

A Rivaroxaban Sandoz a rivaroxabán nevű hatóanyagot tartalmazza, és a véralvadásgátló szerek csoportjába tartozik. Egy véralvadási faktor (Xa faktor) gátlásán keresztül fejti ki hatását, csökkentve ezáltal a vérrögök kialakulását.


2. Tudnivalók a Rivaroxaban Sandoz szedése előtt

Ne szedje a Rivaroxaban Sandozt
· ha allergiás a rivaroxabánra, vagy a gyógyszer (6. pontban felsorolt) egyéb összetevőjére;
· ha Önnél jelentős vérzés áll fenn;
· ha Önnek olyan, szervet érintő betegsége vagy állapota van, amely megemeli a súlyos vérzés kockázatát (például gyomorfekély, agysérülés vagy -vérzés, a közelmúltban lezajlott agy- vagy szemműtét);
· ha Ön véralvadásgátló gyógyszereket szed (például warfarin, dabigatrán, apixabán vagy heparin), kivéve, amikor véralvadásgátló kezelést vált, vagy amikor vénás vagy artériás kanülön keresztül kap heparint, hogy az átjárható maradjon;
· ha Önnek akut koronária szindrómája van, és korábban már fellépett Önnél agyvérzés vagy vérrög volt az agyában (sztrók);
· ha Önnek szívkoszorúér- vagy perifériás artériás betegsége van, és korábban agyvérzéssel járó, sztrókon esett át, vagy az agy mély szöveteit vérrel ellátó kis artériák elzáródása (lakunáris sztrók) fordult elő Önnél vagy a megelőző egy hónapban agyi vérrögképződés (iszkémiás, nem lakunáris sztrók) lépett fel Önnél;
· ha Ön májbetegségben szenved, ami fokozott vérzési kockázathoz vezet;
· ha Ön terhes vagy szoptat.
Ne szedje a Rivaroxaban Sandozt és jelezze kezelőorvosának, ha a fentiek közül bármelyik érvényes Önre.

Figyelmeztetések és óvintézkedések
A Rivaroxaban Sandoz szedése előtt beszéljen kezelőorvosával vagy gyógyszerészével.
A Rivaroxaban Sandozt nem szabad bizonyos más, a vér alvadását gátló gyógyszerekkel, mint például prazugrellel vagy tikagrelorral együtt szedni, kivéve az acetilszalicilsavat és a klopidogrelt/tiklopidint.

A Rivaroxaban Sandoz fokozott elővigyázatossággal alkalmazható
· ha Önnél fokozott a vérzés kockázata, amely fennállhat a következő  helyzetekben:
· súlyos vesebetegség, mivel a vesefunkció befolyásolhatja a szervezetében hatást kifejtő gyógyszer mennyiségét;
· ha Ön más gyógyszereket használ a véralvadás megakadályozására (például warfarint, dabigatránt, apixabánt vagy heparint), amikor véralvadásgátló kezelést vált, vagy mialatt vénás vagy artériás kanülön keresztül kap heparint, hogy az átjárható maradjon (lásd még „Egyéb gyógyszerek és a Rivaroxaban Sandoz” c. részt);
· véralvadási zavarok;
· nagyon magas vérnyomás, amely nincs gyógyszeres terápiával beállítva;
· olyan gyomor- vagy bélbetegségek amelyek vérzést okozhatnak, például gyomor- vagy bélgyulladás, vagy nyelőcsőgyulladás, például reflux (a gyomorsav nyelőcsőbe történő visszafolyása) miatt vagy olyan daganatok, amelyek a gyomorban vagy a bélben vagy a nemiszervekben vagy a húgyutakban helyezkednek el;
· a szemfenéki erekkel kapcsolatos probléma (retinopátia);
· olyan tüdőbetegség, amelyben a hörgők ki vannak tágulva és tele vannak gennyel (bronhiektázia, azaz hörgőtágulat) vagy korábbi tüdővérzés;
· 75 évesnél idősebb;
· testtömege 60 kg-nál kisebb;
· koszorúér-betegsége van súlyos tünetekkel járó szívelégtelenséggel.
· ha Önnek műbillentyű van a szívében;
· ha tudomása van arról, hogy egy antifoszfolipid szindróma nevű betegségben szenved (az immunrendszer olyan zavara, amely növeli a vérrög kialakulásánál kockázatát), tájékoztassa kezelőorvosát, aki dönt a kezelés esetleges módosításáról.

Amennyiben a fentiek közül bármelyik érvényes Önre, jelezze kezelőorvosának a Rivaroxaban Sandoz szedésének megkezdése előtt. Kezelőorvosa dönti el, hogy kezeli-e Önt ezzel a gyógyszerrel, és hogy szorosabb megfigyelés alá helyezi-e Önt.

Ha Önnek műtéten kell átesnie:
· nagyon fontos, hogy a Rivaroxaban Sandozt a műtét előtt és után pontosan azokban az időpontokban vegye be, amikor azt a kezelőorvos Önnek előírta.
· Ha a műtét során katétert vezetnek be- vagy injekciót adnak a gerincoszlopába (például epidurális vagy spinális érzéstelenítés vagy fájdalomcsillapítás):
· nagyon fontos, hogy az injekció beadása vagy a katéter eltávolítása előtt a Rivaroxaban Sandoz tablettát pontosan a kezelőorvosa által elmondott időpontokban szedje;
· azonnal közölje kezelőorvosával, ha az érzéstelenítés elmúltával zsibbadást vagy gyengeséget érez a lábában vagy problémát a beleiben vagy húgyhólyagjában, mivel ebben az esetben sürgősségi beavatkozás szükséges.

Gyermekek és serdülők
A Rivaroxaban Sandoz nem javasolt 18 év alatti személyek esetében. A gyógyszer gyermekgyógyászati betegeknél történő alkalmazásával kapcsolatban nincs elegendő információ.

Egyéb gyógyszerek és a Rivaroxaban Sandoz
Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett, valamint szedni tervezett egyéb gyógyszereiről, beleértve a vény nélkül kapható készítményeket is.
· Ha az alábbi gyógyszerek valamelyikét szedi
· néhány gombás fertőzés kezelésére szolgáló készítmény (például flukonazol, itrakonazol, vorikonazol, pozakonazol), kivéve, ha csak a bőrön kerül alkalmazásra;
· ketokonazol tabletta (Cushing–szindróma kezelésére alkalmazzák, amikor a szervezet túl nagy mennyiségű kortizolt termel);
· néhány, baktériumok okozta fertőzés kezelésére szolgáló készítmény (például klaritromicin, eritromicin);
· néhány, HIV / AIDS kezelésére szolgáló vírusellenes készítmény (például  ritonavir).
· egyéb véralvadásgátló szerek (például enoxaparin, klopidogrel vagy K-vitamin-antagonisták, úgymint a warfarin és az acenokumarol, a prazugrel és a tikagrelor (lásd a „Figyelmeztetések és óvintézkedések” című pontot);
· gyulladáscsökkentő és fájdalomcsillapító gyógyszerek (például naproxén vagy acetilszalicilsav);
· dronedaron, a szívritmuszavar kezelésére alkalmazott gyógyszer;
· depresszió kezelésére szolgáló bizonyos gyógyszerek [szelektív szerotonin-visszavétel-gátlók (SSRI) vagy szerotonin-noradrenalin-visszavétel-gátlók (SNRI)].

Amennyiben a fentiek közül bármelyik érvényes Önre, jelezze ezt kezelőorvosának a Rivaroxaban Sandoz szedésének megkezdése előtt, mert fokozhatja a Rivaroxaban Sandoz hatását. Kezelőorvosa dönti el, hogy kezeli-e Önt ezzel a gyógyszerrel, és hogy szorosabb megfigyelés alá helyezi-e Önt.
Ha a kezelőorvos úgy gondolja, hogy Önnél fokozott a gyomor- vagy bélfekély kialakulásának kockázata, akkor fekélymegelőző kezelést is alkalmazhat.

· Ha az alábbi gyógyszerek valamelyikét szedi:
· néhány, az epilepszia kezelésére szolgáló gyógyszer (fenitoin, karbamazepin, fenobarbitál),
· közönséges orbáncfű (Hypericum perforatum), amely a depresszió kezelésére alkalmas gyógynövény,
· rifampicin, ami egy antibiotikum.
Amennyiben a fentiek közül bármelyik érvényes Önre, jelezze ezt kezelőorvosának a Rivaroxaban Sandoz szedésének megkezdése előtt, mert csökkentheti a Rivaroxaban Sandoz hatását. Kezelőorvosa dönti el, hogy kezeli-e Önt Rivaroxaban Sandozzal, és hogy szorosabb megfigyelés alá helyezi-e Önt.

Terhesség és szoptatás
Ne szedje a Rivaroxaban Sandozt, ha Ön terhes vagy szoptat. Ha fennáll a teherbeesés lehetősége, használjon megbízható fogamzásgátló módszert a Rivaroxaban Sandoz szedése alatt. Ha Ön teherbe esik, miközben ezt a gyógyszert szedi, azonnal tájékoztassa erről kezelőorvosát, aki dönteni fog a kezelés további menetéről.

A készítmény hatásai a gépjárművezetéshez és a gépek kezeléséhez szükséges képességekre
A Rivaroxaban Sandoz szédülést (gyakori mellékhatás) vagy ájulást (nem gyakori mellékhatás) okozhat (lásd 4. pont „Lehetséges mellékhatások”). Nem szabad gépjárművet vezetnie, kerékpároznia, szerszámokat vagy gépeket kezelnie, amennyiben ezek a tünetek jelentkeznek Önnél.

A Rivaroxaban Sandoz laktózt tartalmaz
Amennyiben kezelőorvosa korábban már figyelmeztette Önt, hogy bizonyos cukrokra érzékeny, keresse fel kezelőorvosát, mielőtt elkezdi szedni ezt a gyógyszert.

A Rivaroxaban Sandoz azo színezőanyagokat tartalmaz
A Rivaroxaban Sandoz azo színezőanyagot, narancssárga FCF alumínium lakkot és tartrazin alumínium lakkot tartalmaz. Ezek a segédanyagok allergiás reakciókat okozhatnak.

A Rivaroxaban Sandoz nátriumot tartalmaz
Ez a gyógyszer kevesebb mint 1 mmol (23 mg) nátriumot tartalmaz tablettánként, azaz gyakorlatilag „nátriummentes”.


3. Hogyan kell szedni a Rivaroxaban Sandozt?

A gyógyszert mindig a kezelőorvosa által elmondottaknak megfelelően szedje. Amennyiben nem biztos az adagolást illetően, kérdezze meg kezelőorvosát vagy gyógyszerészét.

Mennyit kell szedni a gyógyszerből?
A készítmény ajánlott adagja naponta kétszer egy 2,5 mg-os tabletta. A Rivaroxaban Sandozt minden nap, lehetőleg azonos időben vegye be (például egy tablettát reggel, egyet este). Ezt a gyógyszert étkezéskor vagy étkezéstől függetlenül is be lehet venni.

Ha egészben nehezen tudja lenyelni a tablettát, beszéljen kezelőorvosával a Rivaroxaban Sandoz bevételének egyéb lehetőségeiről. A tabletta porrá törhető, és közvetlenül a bevétel előtt vízzel vagy almapürével elkeverve is bevehető.
Ha szükséges, kezelőorvosa a porrá tört Rivaroxaban Sandoz tablettát gyomorszondán keresztül is beadhatja Önnek.

A Rivaroxaban Sandozt nem önmagában fogják adni.
Kezelőorvosa tájékoztatni fogja, hogy még acetilszalicilsavat is szednie kell. Amennyiben akut koronária szindróma után kapja a Rivaroxaban Sandozt, kezelőorvosa arról tájékoztathatja, hogy még klopidogrelt vagy tiklopidint is szednie kell.
Amennyiben a Rivaroxaban Sandozt a véráramlás helyreállítása érdekében a láb egy beszűkült vagy elzáródott artériájának megnyitását célzó eljárást követően kapja, a kezelőorvosa klopidogrelt is felírhat Önnek, amelyet az acetilszalicilsav mellett, rövid ideig szintén szednie kell.

Kezelőorvosa tájékoztatni fogja arról, hogy ezekből mennyit kell szednie (általában naponta 75‑100 mg acetilszalicilsavat vagy naponta 75–100 mg acetilszalicilsavat és naponta 75 mg klopidogrelt vagy a tiklopidin szabályos napi adagját).

Mikor kell elkezdeni a Rivaroxaban Sandoz szedését?
Akut koronária szindróma után a Rivaroxaban Sandozzal végzett kezelést az akut koronária szindróma stabilizálását követően, amilyen hamar csak lehet, de leghamarabb a kórházi felvételt követő 24 óra elteltével, illetve akkor kell megkezdeni, amikor a parenterálisan (infúzión keresztül) alkalmazott véralvadásgátló kezelést egyébként is leállítanák.
Amennyiben Önnél szívkoszorúér- vagy perifériás artériás betegséget diagnosztizáltak, kezelőorvosa tájékoztatni fogja Önt, hogy mikor kell megkezdenie a Rivaroxaban Sandoz-kezelést.
Kezelőorvosa fogja eldönteni, hogy a kezelést meddig kell folytatni.

Ha az előírtnál több Rivaroxaban Sandozt vett be
Azonnal tájékoztassa kezelőorvosát, ha a szükségesnél több Rivaroxaban Sandoz tablettát vett be. A szükségesnél több Rivaroxaban Sandoz alkalmazása fokozza a vérzés veszélyét.

Ha elfelejtette bevenni a Rivaroxaban Sandozt
Ne vegyen be kétszeres adagot a kihagyott tabletta pótlására. Ha kimaradt egy adag, akkor a szokásos időben vegye be a következő adagot.

Ha idő előtt abbahagyja a Rivaroxaban Sandoz szedését
A Rivaroxaban Sandozt rendszeresen szedje és mindaddig, amíg a kezelőorvosa felírja Önnek. 

Ne hagyja abba a Rivaroxaban Sandoz szedését anélkül, hogy ezt kezelőorvosával megbeszélné. Ha abbahagyja ennek a gyógyszernek a szedését, akkor emelkedhet egy újabb szívroham fellépésének vagy a sztróknak a kockázata, továbbá emelkedhet annak a kockázata is, hogy Ön valamilyen szív- vagy érrendszeri betegség következtében hal meg.

Ha bármilyen további kérdése van a gyógyszer alkalmazásával kapcsolatban, kérdezze meg kezelőorvosát vagy gyógyszerészét.


4. Lehetséges mellékhatások

Mint minden gyógyszer, így a Rivaroxaban Sandoz is okozhat mellékhatásokat, amelyek azonban nem mindenkinél jelentkeznek.

Mint a hozzá hasonló többi gyógyszer csökkenti a vérrög kialakulását, a Rivaroxaban Sandoz is okozhat vérzést, mely akár életveszélyes is lehet. A jelentős vérzés hirtelen bekövetkező vérnyomáseséshez vezethet (sokk). Bizonyos esetekben a vérzés fennállása esetleg nem nyilvánvaló.

Azonnal tájékoztassa kezelőorvosát, ha az alábbi mellékhatások valamelyike jelentkezik Önnél:
· Vérzésre utaló jelek
-  agyvérzés vagy koponyaűri vérzés (tünetek lehetnek: fejfájás, egy oldali gyengeség, hányás,
 görcsök, öntudathiány és nyakmerevség. Komoly orvosi vészhelyzet, azonnal forduljon orvoshoz!).
- elhúzódó vagy jelentős vérzés.
- túlzott gyengeség, fáradtság, sápadtság, szédülés, fejfájás, ismeretlen eredetű duzzanat, légszomj, mellkasi fájdalom vagy angina pektorisz.
Kezelőorvosa dönthet úgy, hogy szorosabb megfigyelés alá helyezi Önt vagy változtat a kezelésen.

· Súlyos bőrreakciókra utaló jelek
· terjedő, súlyos bőrkiütés, hólyagok vagy a nyálkahártyák elváltozásai például a szájban vagy a szemekben (Stevens–Johnson-szindróma/toxikus epidermális nekrolízis). 
· gyógyszermellékhatás, amely kiütést, lázat, belső szervek gyulladásait, hematológiai rendellenességeket, és szisztémás megbetegedést okozhat (DRESS tünetegyüttes). 
Ezeknek a mellékhatásoknak a gyakorisága nagyon ritka (10 000 beteg közül legfeljebb 1 beteget érinthet).

· Súlyos allergiás reakciókra utaló jelek
· arc, az ajkak, a száj, a nyelv, illetve a garat duzzanata; nyelési nehézség; csalánkiütés és légzési nehézség; hirtelen vérnyomásesés. 
A súlyos allergiás reakciók gyakorisága nagyon ritka (az anafilaxiás reakciók beleértve az anfilaxiás sokkot is – 10 000 beteg közül legfeljebb 1 beteget érinthet) és nem gyakori (angioödema és allergiás ödéma - 100 betegből legfeljebb 1 beteget érinthet).
A lehetséges mellékhatások teljes felsorolása 
Gyakori (10 betegből legfeljebb 1 beteget érinthet):
· a vörösvértestek számának csökkenése, melynek következtében bőre sápadt lehet, gyengeség és légszomj léphet fel
· gyomor- vagy bélvérzés, vérzés a húgy- vagy ivarszervekből (vér a vizeletben és erős menstruációs vérzés), orrvérzés, fogínyvérzés
· bevérzés a szemben (beleértve a szemfehérjékből történő vérzést is)
· vérzés a szövetek közé vagy valamelyik testüregbe (vérömleny, véraláfutás)
· vér felköhögése
· bőrbevérzés vagy bőr alatti vérzés
· műtét utáni vérzés
· vér vagy folyadék szivárgása a műtéti sebből
· végtagduzzanat
· végtagfájdalom
· károsodott veseműködés (amelyet a kezelőorvosa által végzett vizsgálatok mutathatnak ki)
· láz
· gyomorfájdalom, emésztési zavarok, hányinger, hányás, székrekedés, hasmenés
· alacsony vérnyomás (tünetei lehetnek a szédülés vagy felállás után bekövetkező ájulás)
· csökkent általános erőnlét és energia (gyengeség, fáradtság), fejfájás, szédülés
· kiütés, bőrviszketés
· vérvizsgálatok bizonyos májenzimek értékének megemelkedését mutathatják ki

Nem gyakori (100 betegből legfeljebb 1 beteget érinthet):
· agyvérzés vagy koponyaűri vérzés (lásd fent a vérzésre utaló jeleket)
· ízületi vérzés, amely fájdalmat és duzzanatot okoz
· trombocitopénia (a véralvadásban szerepet játszó sejtes elemek, a vérlemezkék alacsony száma)
· allergiás reakciók, ideértve az allergiás bőrreakciókat is
· károsodott májműködés (amelyet a kezelőorvos által elvégzett vizsgálatok mutathatnak ki)
· laborvizsgálat során emelkedett lehet a bilirubinszint, néhány hasnyálmirigy- vagy májenzim szintje vagy a vérlemezkék száma
· ájulás
· rossz közérzet
· gyorsabb szívverés
· szájszárazság
· csalánkiütés

Ritka (1000 betegből legfeljebb 1 beteget érinthet):
· izomvérzés
· epepangás (csökkent epeáramlás), hepatitisz (májgyulladás), beleértve a májsejtek károsodását is
· a bőr és a szem besárgulása (sárgaság)
· helyi duzzanat
· vérgyülem (hematóma) a lágyékban, amely a szív katéteres vizsgálatának szövődményeként alakul ki, amikor egy katétert vezetnek fel a láb artériáján keresztül (álaneurizma)

Nagyon ritka (10 000 betegből legfeljebb 1 beteget érinthet)
· eozinofil granulocita sejtek (egy fehérvérsejt-típus) felhalmozódása, amely a tüdő gyulladását okozza (eozinofil pneumónia)

Nem ismert (a gyakoriság a rendelkezésre álló adatokból nem állapítható meg):
· súlyos vérzés után kialakuló veseelégtelenség
· vérzés a vesében, néha vér jelenlétével a vizeletben, ami a vese nem megfelelő működéséhez vezet (antikoagulánsokkal összefüggő nefropátia)
· vérzést követően a kar vagy láb izomzatán belül kialakuló fokozott nyomás, amely fájdalomhoz, duzzanathoz, az érzékelés megváltozásához, zsibbadáshoz vagy bénuláshoz vezet (vérzés utáni kompartment szindróma)

Mellékhatások bejelentése

Ha Önnél bármilyen mellékhatás jelentkezik, tájékoztassa kezelőorvosát, gyógyszerészét vagy a gondozását végző egészségügyi szakembert. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül.
A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.


5.	Hogyan kell a Rivaroxaban Sandozt tárolni?

A gyógyszer gyermekektől elzárva tartandó!

A dobozon és minden egyes buborékcsomagoláson vagy a tartályon feltüntetett lejárati idő (Felh.:) után ne alkalmazza a gyógyszert. A lejárati idő az adott hónap utolsó napjára vonatkozik.

Ez a gyógyszer nem igényel különleges tárolást.

Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.


6.	A csomagolás tartalma és egyéb információk

Mit tartalmaz a Rivaroxaban Sandoz?
· A készítmény hatóanyaga a rivaroxabán. 2,5 mg rivaroxabánt tartalmaz filmtablettánként.
· Egyéb összetevők:
Tablettamag: laktóz-monohidrát, nátrium-laurilszulfát (E 487), hipromellóz 2910 (E 464), kroszkarmellóz-nátrium (E 468), magnézium-sztearát (E 470b), mikrokristályos cellulóz (E 460), vízmentes kolloid szilícium-dioxid (E 551).
A tabletta filmbevonata: hipromellóz 2910 (E 464), makrogol 3350 (E 1521), titán-dioxid (E 171), tartrazin alumínium lakk (E 102), indigókármin alumínium lakk (E 132), narancssárga FCF alumínium lakk (E 110).

Milyen a Rivaroxaban Sandoz külleme és mit tartalmaz a csomagolás
Sárga színű, kerek, mindkét oldalán domború felületű, egyik oldalán ’2,5’ jelöléssel ellátott, 6 mm átmérőjű filmtabletta.

A tabletták átlátszó vagy átlátszatlan PVC//PVDC/Al fólia buborékcsomagolásban kerülnek forgalomba.
Kiszerelések: 5, 10, 14, 20, 28, 30, 42, 56, 60, 98, 100, 168 és 196 db filmtabletta

A tabletták átlátszó vagy átlátszatlan PVC//PVDC/Al fólia adagonként perforált buborékcsomagolásban kerülnek forgalomba.
Kiszerelések: 5×1, 10×1, 14×1, 20×1, 28×1, 30×1, 42×1, 56×1, 98×1 és 100×1 db filmtabletta

Gyermekbiztos, szilikagél nedvességszívó betéttel ellátott PP csavaros kupakkal lezárt, HDPE tartályban, és dobozban.
Kiszerelések: 100, 105, 112 és 200 db filmtabletta
Nem feltétlenül mindegyik kiszerelés kerül kereskedelmi forgalomba.

A forgalomba hozatali engedély jogosultja

Sandoz Hungária Kft. 
1114 Budapest, 
Bartók Béla út 43-47.
Magyarország

Gyártó:

Salutas Pharma GmbH
Otto-von-Guericke Allee 1
Sachsen-Anhalt, Barleben
39179
Németország

Delorbis Pharmaceuticals Limited
17 Athinon Str, Ergates
Industrial Area,
Ergates, Lefkosia,
2643, Ciprus

Lek Pharmaceuticals d.d.
Verovškova ulica 57
1526 Ljubljana
Szlovénia


OGYI-T-23302/46     5×        átlátszó PVC//PVDC/Al buborékcsomagolás
OGYI-T-23302/47     5×        átlátszatlan PVC//PVDC/Al buborékcsomagolás
OGYI-T-23302/48     5×1      átlátszó PVC//PVDC/Al adagonként perforált buborékcsomagolás
OGYI-T-23302/49     5×1      átlátszatlan PVC//PVDC/Al adagonként perforált buborékcsomagolás
OGYI-T-23302/50     10×      átlátszó PVC//PVDC/Al buborékcsomagolás
OGYI-T-23302/51     10×      átlátszatlan PVC//PVDC/Al buborékcsomagolás
OGYI-T-23302/52     10×1    átlátszó PVC//PVDC/Al adagonként perforált buborékcsomagolás
OGYI-T-23302/53     10×1    átlátszatlan PVC//PVDC/Al adagonként perforált buborékcsomagolás
OGYI-T-23302/54     14×      átlátszó PVC//PVDC/Al buborékcsomagolás
OGYI-T-23302/55     14×      átlátszatlan PVC//PVDC/Al buborékcsomagolás
OGYI-T-23302/56     14×1    átlátszó PVC//PVDC/Al adagonként perforált buborékcsomagolás
OGYI-T-23302/57     14×1    átlátszatlan PVC//PVDC/Al adagonként perforált buborékcsomagolás
OGYI-T-23302/58     28×      átlátszó PVC//PVDC/Al buborékcsomagolás
OGYI-T-23302/59     28×      átlátszatlan PVC//PVDC/Al buborékcsomagolás
OGYI-T-23302/60     28×1    átlátszó PVC//PVDC/Al adagonként perforált buborékcsomagolás
OGYI-T-23302/61     28×1    átlátszatlan PVC//PVDC/Al adagonként perforált buborékcsomagolás
OGYI-T-23302/62     30×      átlátszó PVC//PVDC/Al buborékcsomagolás
OGYI-T-23302/63     30×      átlátszatlan PVC//PVDC/Al buborékcsomagolás
OGYI-T-23302/64     30×1    átlátszó PVC//PVDC/Al adagonként perforált buborékcsomagolás
OGYI-T-23302/65     30×1    átlátszatlan PVC//PVDC/Al adagonként perforált buborékcsomagolás
OGYI-T-23302/66     56×      átlátszó PVC//PVDC/Al buborékcsomagolás
OGYI-T-23302/67     56×      átlátszatlan PVC//PVDC/Al buborékcsomagolás
OGYI-T-23302/68     56×1    átlátszó PVC//PVDC/Al adagonként perforált buborékcsomagolás
OGYI-T-23302/69     56×1    átlátszatlan PVC//PVDC/Al adagonként perforált buborékcsomagolás
OGYI-T-23302/70     60×      átlátszó PVC//PVDC/Al buborékcsomagolás
OGYI-T-23302/71     60×      átlátszatlan PVC//PVDC/Al buborékcsomagolás
OGYI-T-23302/72     98×      átlátszó PVC//PVDC/Al buborékcsomagolás
OGYI-T-23302/73     98×      átlátszatlan PVC//PVDC/Al buborékcsomagolás
OGYI-T-23302/74     98×1    átlátszó PVC//PVDC/Al adagonként perforált buborékcsomagolás
OGYI-T-23302/75     98×1    átlátszatlan PVC//PVDC/Al adagonként perforált buborékcsomagolás
OGYI-T-23302/76     100×    HDPE tartály
OGYI-T-23302/77     168×    átlátszó PVC//PVDC/Al buborékcsomagolás
OGYI-T-23302/78     168×    átlátszatlan PVC//PVDC/Al buborékcsomagolás
OGYI-T-23302/79     196×    átlátszó PVC//PVDC/Al buborékcsomagolás
OGYI-T-23302/80     196×    átlátszatlan PVC//PVDC/Al buborékcsomagolás


Ezt a gyógyszert az Európai Gazdasági Térség tagállamaiban az alábbi neveken engedélyezték:

Ausztria 			Rivaroxaban Sandoz 2,5 mg – Filmtabletten
Belgium			Rivaroxaban Sandoz 2,5 mg filmomhulde tabletten
Dánia				Rivaroxaban Sandoz
Finnország			Rivaroxaban Sandoz 2,5 mg tabletit, kalvopäällysteiset
Hollandia 			Rivaroxaban Sandoz® 2,5 mg, filmomhulde tabletten
Izland				Rivaroxaban Sandoz 2,5 mg filmuhúðaðar töflur
Magyarország			Rivaroxaban Sandoz 2,5 mg filmtabletta
Málta				Rivaroxaban Sandoz Tablet, film coated 2.5mg
Németország			Rivaroxaban HEXAL 2,5 mg Filmtabletten
Norvégia			Rivaroxaban Sandoz
Spanyolország			Rivaroxaban Sandoz 2,5 mg comprimidos
 recubiertos con pelíucula EFG
Svédország			Rivaroxaban Sandoz 2,5 mg filmdragerade tabltter


A betegtájékoztató legutóbbi felülvizsgálatának dátuma: 2025. szeptember.

